Μονοπάτια πολιτισμού στα σύγχρονα αστικά κέντρα. Τα δίκτυα πρασίνου ως εργαλείο για την ανάδειξη του Ιστορικού και πολιτισμικού τοπίου της παλιάς πόλης της Κέρκυρας
Creators: name: Δαρμανίν, Παύλος Φραγκίσκου
Publisher: name: Aristotle University of Thessaloniki
Year: 2024
Subjects: Πολιτισμικό Τοπίο
Κέρκυρα
Δίκτυα Πρασίνου
Cultural Landscape
Corfu
Green Landscape Networks

description: Η εργασία εστιάζει στη διαχείριση και ανάδειξη των πολιτισμικών τοπίων μέσω της χρήσης των πράσινων δικτύων. Στο πρώτο κεφάλαιο μέσω μιας αναδρομής στην ιστορία των ελευθέρων χώρων και του αστικού σχεδιασμού αναλύεται η σχέση των ανοιχτών χώρων με τον πολιτισμό και τους παράγοντες που τα διαμόρφωσαν. Οι ελεύθεροι χώροι θεωρούνται φορείς πολιτισμού έχοντας εγγεγραμμένο πάνω τους το σημάδι της κοινωνικής ζωής του τόπου. Οι ελεύθεροι- πράσινοι χώροι στη σύγχρονη πολεοδομία συνεισφέρουν στη διαμόρφωση της κοινωνίας και της πολιτιστικής ταυτότητας, και εξελίσσονται μαζί. Έτσι Ορίζονται τα πολιτιστικά τοπία ως αποτυπώματα της εξέλιξης της ανθρώπινης κοινωνίας κάτι που αναλύεται στο δεύτερο κεφάλαιο της εργασίας, σε μία προσπάθεια αποσαφήνισης του όρου και αναζήτησης της λειτουργίας τους στη σημερινή εποχή. Οι ελεύθεροι χώροι αντιμετωπίζονται ως ζωντανοί οργανισμοί φορτισμένοι με μνήμες, κάτι που στις μέρες μας έχει αλλοιωθεί λόγω των οικονομικών αναγκών της τουριστικής βιομηχανίας. Παρόλο που στις συζητήσεις της διεθνούς κοινότητας η αναγκαιότητα ανάδειξης των πολιτισμικών τοπίων κάθε τόπου θεωρείται αναγκαία, η παγκοσμιοποίηση και μέσω της διαδικασίας τυποποίησης και εμπορευματοποίησης των πολιτιστικών αγαθών ενέχει σοβαρό κίνδυνο απώλειας της αυθεντικότητας Στη συνέχεια, στο τρίτο κεφάλαιο της εργασίας εξετάζεται ο όρος "πράσινα δίκτυα", τα διάφορα είδη τους και η σημασία τους για τα αστικά τοπία των σύγχρονων πόλεων και κοινωνιών. Αναλυτικότερα σχολιάζονται τα δίκτυα πολιτισμού και ιστορικής μνήμης ώς μέσα σύνδεσης χώρων με πολιτισμική αξία για τη δημιουργία μιας συνολικής εικόνας του αστικού τοπίου και της κοινωνίας που το κατοικεί. Αυτά τα δίκτυα έχουν θετική επίδραση στους χρήστες , διευκολύνοντας την καθημερινότητά τους αναδεικνύοντας ταυτόχρονα την ιστορία και τον πολιτισμό του τόπου. Συνοψίζοντας, η συνδυασμένη χρήση πράσινων δικτύων και πολιτισμικών τοπίων αναδεικνύεται ζωτικής σημασίας για τη διατήρηση και βελτίωση του περιβάλλοντος και του πολιτιστικού πλούτου, αναγκαία και τα δύο για τη βιωσιμότητα των σύγχρονων αστικών κέντρων. Ως μελέτη περίπτωσης επιλέχθηκε η παλαιά πόλη της Κέρκυρας. Αποτελώντας από τα αρχαία χρόνια στρατηγικό σημείο της Μεσογείου έχει υπάρξει υπό την κυριαρχία πολλών πολιτισμών και οι μεταβολές που έχει υποστεί στο πέρασμα του χρόνου φέρουν ανεξίτηλα το σημάδι όλων αυτών, κάτι που αποτυπώνεται στο αστικό τοπίο και στην κουλτούρα των πολιτών της. Προτείνεται λοιπόν ένα σχέδιο ανάδειξης του πολιτισμικού τοπίου της παλιάς πόλης με επικέντρωση στη διατήρηση της ιστορίας και του πολιτιστικού κληρονομήματος. Μέσω της δημιουργίας ενός ενιαίου δικτύου πρασίνου γίνεται προσπάθεια ανάδειξης των μνημείων και των ελεύθερων χώρων της πόλης, εξετάζεται η ανάγκη για ενεργοποίηση της κοινότητας και της τοπικής κοινωνίας σε αυτήν τη διαδικασία, προκειμένου να επιτευχθεί η βιώσιμη ανάπτυξη και η διατήρηση της ταυτότητας του τόπου. Συνολικά, η εργασία προωθεί μια ολοκληρωμένη προσέγγιση για τη διατήρηση και ανάδειξη των πολιτισμικών τοπίων με την υιοθέτηση πράσινων δικτύων σε αστικά κέντρα.
description: The paper focuses on the management and enhancement of cultural landscapes through the use of green networks. In the first chapter, a review of the history of open spaces and urban planning is conducted to analyze the relationship between open spaces and culture, as well as the factors that have shaped them. Open spaces are carriers of culture, bearing the mark of the social life of the place. Open green spaces in contemporary urban planning contribute to the shaping of society and cultural identity and evolve together. Cultural landscapes are defined as imprints of the evolution of human society, discussed in the second chapter of the thesis to clarify the term and explore their function in the present time. Open spaces are treated as living organisms charged with memories, which have been altered nowadays due to the economic needs of the tourism industry. While the debates within the international community emphasize the need to highlight the cultural landscapes of each place, globalization, through the process of standardization and commercialization of cultural goods, poses a serious risk of losing authenticity. In the third chapter of the thesis, the term 'green networks,' their different types, and their importance for the urban landscapes of contemporary cities and societies are examined. More specifically, it comments on cultural and historical memory networks as a means of connecting spaces with cultural value to create an overall picture of the urban landscape and the society that inhabits it. These networks have a positive impact on users, facilitating their daily lives while highlighting the history and culture of the place. In summary, the combined use of green networks and cultural landscapes is emerging as vital for the preservation and improvement of the environment and cultural wealth, both necessary for the sustainability of modern urban centers. The old town of Corfu was chosen as a case study. Being a strategic point in the Mediterranean since ancient times, it has been under the domination of many civilizations, and the changes it has undergone over time bear the mark of all of them, reflected in the urban landscape and the culture of its citizens. A plan is therefore proposed to enhance the cultural landscape of the old town, focusing on the preservation of its history and cultural heritage. Through the creation of an integrated green network, an effort is being made to highlight the monuments and open spaces of the city and the need to involve the community and the local society in this process to achieve sustainable development and the preservation of the identity of the place. Overall, the paper promotes an integrated approach to the conservation and enhancement of cultural landscapes through the adoption of green networks in urban centers.